
56                                       DR.31.07.2017                                                                      

 
4.31 ptg. 

Tuan Che Mohamad Zulkifly bin Jusoh [Setiu]: Okey. Terima kasih Tuan 
Yang di-Pertua. Bismillahir Rahmanir Rahim, [Membaca potongan ayat al-Quran] 
maksudnya “Jangan melakukan kerosakan di atas muka bumi ini kerana Allah tidak suka 
kepada orang yang melakukan kerosakan”. Jadi bertepatanlah dengan akta ini 
diperkenalkan. Tujuan utama akta ini adalah untuk mengawal selia, itu yang penting 
sekali. Mengawal selia tentang akses kepada sumber biologi negara. Ini yang sangat-
sangat kita tekankan sebenarnya. Sebab itulah kita lihat kalau peruntukan yang disebut-
sebut tadi, bawah seksyen 3 tadi, akta ini sebenarnya, akta-akta lain dah ada. Kalau 
berkaitan dengan hutan, dah ada akta hutan dan sebagainya. Kalau hidupan liar pun, 
dah ada, haiwan pun dah ada,  perikanan pun dah ada, semua dah ada. Semua perkara-
perkara ini adalah berkenaan dengan spesies-spesies yang terancam.  

Jadi bertepatanlah dengan akta ini diadakan, ianya sebagai satu tambahan 
yang disebut tadi. Sebagai tambahan kepada peruntukan yang memang dah sedia ada. 
Sama ada di persekutuan ataupun di negeri. Dinyatakan juga dalam akta ini, pihak 
berkuasa persekutuan dan juga pihak berkuasa negeri. Jadi dinyatakan dalam Jadual 1, 
di negeri mana dan siapa pihak  berkuasa. Jadi mereka inilah yang mempunyai kuasa 
sebenarnya dan tujuan pihak berkuasa persekutuan ini hanya untuk dirujuk, untuk 
berbincang dan mendapatkan khidmat nasihat. Saya rasa ini cukup bagus. Ada yang 
mengawal daripada segi nasihat dan sebagainya.  

Kalau kita lihat apa yang dinyatakan dalam akta ini, lebih tertumpu pada 
pengeluaran permit. Jadi, permit-permit ini bukan dikeluarkan oleh pihak berkuasa 
persekutuan, ianya dikeluarkan oleh pihak berkuasa negeri. Jadi merekalah sebenarnya 
yang mempunyai kuasa. Dinyatakan di sini, kalaulah ada perlanggaran kepada apa yang 
disebut sebagai permit tadi, kalau kita lihat Bahagian III, seksyen 12, dia sama ada permit 
untuk komersial ataupun bukan komersial dan kalau tak ada permit, hukuman dia boleh 
sehingga RM500 ribu dan hukuman penjara tidak melebihi sepuluh tahun. Ini satu 
hukuman yang berat untuk menunjukkan kepada orang ramai bahawa kalau mereka 
melakukan kesalahan, mereka akan menerima hukuman yang agak berat. Disebut juga, 
tidak boleh pindah milik, tak boleh ubah permit. Hukuman yang dikenakan cukup berat, 
RM200 ribu. Ubah atau pindah milik dan juga ubah permit itu hukumannya RM200 ribu 
dan juga boleh dipenjarakan sehingga sepuluh tahun.  

Jadi inilah yang penting yang dinyatakan. Lain-lain juga banyak lagilah 
dinyatakan tentang hukuman-hukuman. Dari segi pembatalan, kalau permit dibatalkan 
dan dia tak serah permit itu balik, juga boleh dihukum sehingga RM200 ribu dan juga 
sepuluh tahun, kalau melibatkan individu. Kalau pertubuhan, lebih lagi iaitu RM500 ribu 
hukuman dia. Cuma saya ingin memberi sedikit saranan ... 

Dato’ Ngeh Koo Ham [Beruas]: Yang Berhormat Setiu, boleh dapat 
penjelasan?  

Timbalan Yang di-Pertua [Datuk Seri Dr. Ronald Kiandee]: Ya, Yang 
Berhormat Beruas. 

Dato’ Ngeh Koo Ham [Beruas]: Terima kasih Tuan Yang di-Pertua. Saya ingin 
dapat penjelasan daripada Yang Berhormat Setiu. Memang di bawah dengan izin, 
competent authority yang telah dinyatakan di bawah First Schedule bill ini dinyatakan 
permohonan hendaklah dibuat kepada Economic Planning Unit setiap negeri berkenaan. 
Katakan Johor, Johor State Economic Planning Unit. Di Perak, Perak State Economic 
Planning Unit lah competent authority. Ia seakan-akan memang menghormati hak negeri. 
Akan tetapi daripada segi undang-undang, Economic Planning Unit tidak boleh 
mengambil alih kuasa kerajaan negeri kerana dalam undang-undang Persekutuan, 
kerajaan negerilah yang mempunyai kuasa atas tanah dan hutan. Jadi, I think with due 
respect, dengan izin, saya rasa kuasa kerajaan negeri cannot be taken over by Economic 
Planning Unit. Sebab itu pada hemat saya, undang-undang ini memang melanggar 
Perlembagaan Persekutuan.  

Tuan Che Mohamad Zulkifly bin Jusoh [Setiu]: Saya rasa tidak ada 
perlanggaran tentang undang-undang Persekutuan, sebab diwakilkan kepada pihak 
berkuasa.  Kompeten itu diwakilkan kepada pihak Economic Planning Unit ini. Bukan 
maknanya negeri itu sendiri yang berkuasa, mesti diwakilkan kepada pegawai-
pegawainya. Peringkat-peringkat itulah.  

Dato’ Ngeh Koo Ham [Beruas]: Tak. Kerajaan negeri mesti membuat 
keputusan siapakah competent authority yang diberikan kuasa sebab undang-undang 
Persekutuan tidak boleh menentukan siapa kerajaan negeri hendak lantik sebagai 
competent authority, dengan izin.  



4.31 ptg. Tuan Che Mohamad Zulkifly bin Jusoh [Setiu]: Okey. Terima kasih Tuan Yang di-Pertua. Bismillahir Rahmanir Rahim, [Membaca potongan ayat al-Quran] maksudnya "Jangan melakukan kerosakan di atas muka bumi ini kerana Allah tidak suka kepada orang yang melakukan kerosakan". Jadi bertepatanlah dengan akta ini diperkenalkan. Tujuan utama akta ini adalah untuk mengawal selia, itu yang penting sekali. Mengawal selia tentang akses kepada sumber biologi negara. Ini yang sangat- sangat kita tekankan sebenarnya. Sebab itulah kita lihat kalau peruntukan yang disebut- sebut tadi, bawah seksyen 3 tadi, akta ini sebenarnya, akta-akta lain dah ada. Kalau berkaitan dengan hutan, dah ada akta hutan dan sebagainya. Kalau hidupan liar pun, dah ada, haiwan pun dah ada, perikanan pun dah ada, semua dah ada. Semua perkara- perkara ini adalah berkenaan dengan spesies-spesies yang terancam. Jadi bertepatanlah dengan akta ini diadakan, ianya sebagai satu tambahan yang disebut tadi. Sebagai tambahan kepada peruntukan yang memang dah sedia ada. Sama ada di persekutuan ataupun di negeri. Dinyatakan juga dalam akta ini, pihak berkuasa persekutuan dan juga pihak berkuasa negeri. Jadi dinyatakan dalam Jadual 1, di negeri mana dan siapa pihak berkuasa. Jadi mereka inilah yang mempunyai kuasa sebenarnya dan tujuan pihak berkuasa persekutuan ini hanya untuk dirujuk, untuk berbincang dan mendapatkan khidmat nasihat. Saya rasa ini cukup bagus. Ada yang mengawal daripada segi nasihat dan sebagainya. Kalau kita lihat apa yang dinyatakan dalam akta ini, lebih tertumpu pada pengeluaran permit. Jadi, permit-permit ini bukan dikeluarkan oleh pihak berkuasa persekutuan, ianya dikeluarkan oleh pihak berkuasa negeri. Jadi merekalah sebenarnya yang mempunyai kuasa. Dinyatakan di sini, kalaulah ada perlanggaran kepada apa yang disebut sebagai permit tadi, kalau kita lihat Bahagian III, seksyen 12, dia sama ada permit untuk komersial ataupun bukan komersial dan kalau tak ada permit, hukuman dia boleh sehingga RM500 ribu dan hukuman penjara tidak melebihi sepuluh tahun. Ini satu hukuman yang berat untuk menunjukkan kepada orang ramai bahawa kalau mereka melakukan kesalahan, mereka akan menerima hukuman yang agak berat. Disebut juga, tidak boleh pindah milik, tak boleh ubah permit. Hukuman yang dikenakan cukup berat, RM200 ribu. Ubah atau pindah milik dan juga ubah permit itu hukumannya RM200 ribu dan juga boleh dipenjarakan sehingga sepuluh tahun. Jadi inilah yang penting yang dinyatakan. Lain-lain juga banyak lagilah dinyatakan tentang hukuman-hukuman. Dari segi pembatalan, kalau permit dibatalkan dan dia tak serah permit itu balik, juga boleh dihukum sehingga RM200 ribu dan juga sepuluh tahun, kalau melibatkan individu. Kalau pertubuhan, lebih lagi iaitu RM500 ribu hukuman dia. Cuma saya ingin memberi sedikit saranan ... Dato' Ngeh Koo Ham [Beruas]: Yang Berhormat Setiu, boleh dapat penjelasan?. Timbalan Yang di-Pertua [Datuk Seri Dr. Ronald Kiandee]: Ya, Yang Berhormat Beruas. Dato' Ngeh Koo Ham [Beruas]: Terima kasih Tuan Yang di-Pertua. Saya ingin dapat penjelasan daripada Yang Berhormat Setiu. Memang di bawah dengan izin, competent authority yang telah dinyatakan di bawah First Schedule bill ini dinyatakan permohonan hendaklah dibuat kepada Economic Planning Unit setiap negeri berkenaan. Katakan Johor, Johor State Economic Planning Unit. Di Perak, Perak State Economic Planning Unit lah competent authority. Ia seakan-akan memang menghormati hak negeri. Akan tetapi daripada segi undang-undang, Economic Planning Unit tidak boleh mengambil alih kuasa kerajaan negeri kerana dalam undang-undang Persekutuan, kerajaan negerilah yang mempunyai kuasa atas tanah dan hutan. Jadi, I think with due respect, dengan izin, saya rasa kuasa kerajaan negeri cannot be taken over by Economic Planning Unit. Sebab itu pada hemat saya, undang-undang ini memang melanggar Perlembagaan Persekutuan. Tuan Che Mohamad Zulkifly bin Jusoh [Setiu]: Saya rasa tidak ada perlanggaran tentang undang-undang Persekutuan, sebab diwakilkan kepada pihak berkuasa. Kompeten itu diwakilkan kepada pihak Economic Planning Unit ini. Bukan maknanya negeri itu sendiri yang berkuasa, mesti diwakilkan kepada pegawai- pegawainya. Peringkat-peringkat itulah. Dato' Ngeh Koo Ham [Beruas]: Tak. Kerajaan negeri mesti membuat keputusan siapakah competent authority yang diberikan kuasa sebab undang-undang Persekutuan tidak boleh menentukan siapa kerajaan negeri hendak lantik sebagai competent authority, dengan izin.